
[bookmark: _Hlk190695874]Henkel posilňuje svoju rastovú agendu investíciami do značiek, inovácií aj fúzii a akvizícií
Spoločnosť Henkel dosiahla v prvom polroku silný rast tržieb aj zisku a zdvihla finančný výhľad na rok 2026


· [bookmark: _Hlk64363173][bookmark: _Hlk43712519]Obrat skupiny v prvom polroku vykázal silný organický rast na úrovni 3,2 percenta a dosiahol 10,3 miliardy eur;
· Silný rast podporili pozitívne cenové aj objemové trendy naprieč obchodnými divíziami;
· Prevádzkový zisk (EBIT)* vzrástol na 1 620 miliónov eur (+0,3 percenta);
· Silná EBIT marža* na úrovni 15,7 percenta (+10 bázických bodov), podporená oboma obchodnými divíziami – čo potvrdzuje odolnosť a výkonnosť podnikania;
· Zisk na prioritnú akciu (EPS)* vzrástol na 2,86 eura, čo predstavuje nárast o 7,1 percenta pri konštantných kurzových sadzbách;
·  Úspešná realizácia M&A rastovej stratégie v prvom polroku, s prvými pozitívnymi príspevkami k obratu a zisku v roku 2026;
· Výhľad na fiškálny rok 2026: Očakávania zvýšené na úrovni skupiny aj pre divíziu Adhesive Technologies
· Organický rast obratu: 1,5 až 3,5 percenta (predtým: 1,0 až 3,0 percenta);
· Upravená výnosnosť predaja: 14,5 až 16,0 percenta;
· Upravený zisk na prioritnú akciu (EPS): očakáva sa zvýšenie v rozsahu nízkych až vyšších jednociferných čísel (pri konštantných výmenných kurzoch);

Düsseldorf – Spoločnosť Henkel dosiahla v prvom polroku 2026 silný organický rast obratu a veľmi dobré výsledky napriek pretrvávajúcemu mimoriadne náročnému ekonomickému prostrediu. „Organický rast obratu bol opäť podporený oboma obchodnými divíziami, z ktorých každá zaznamenala pozitívny vývoj cien aj objemov. V divízii Adhesive Technologies zlepšenie obratu a ziskovosti podporila aj dôsledná a rýchla realizácia cenových iniciatív na kompenzáciu tlaku rastúcich cien surovín,“ uviedol predseda predstavenstva spoločnosti Henkel Carsten Knobel. „V rámci divízie Consumer Brands pokračoval vo veľmi silnej rastovej trajektórii segment vlasovej kozmetiky a segment pracích prostriedkov sa vrátil k pozitívnemu rastu.“

„Našu stratégiu dôsledne realizujeme s jasným zameraním na zmysluplný rast a naše výsledky potvrdzujú úspech tohto prístupu. V prvom polroku sme dosiahli celkovo veľmi silné obchodné výsledky, pričom sme zároveň výrazne investovali do svojej budúcnosti vrátane našich značiek, technológií a inovácií. Okrem toho sme výrazne zrýchlili aktivity v oblasti fúzií a akvizícií (M&A). Dosiahli sme dohodu na piatich akvizíciách v celkovej hodnote približne 5 miliárd eur, ktoré podstatne posilnia obe naše obchodné divízie. Štyri z týchto akvizícií už boli uzavreté. V nasledujúcich rokoch očakávame, že získané podniky budú dosahovať nadpriemerný rast v  polovici až hornej časti jednociferného percentuálneho pásma a k ročnému obratu prinesú dodatočné 2 miliardy eur. Predstavuje to ďalší dôležitý krok v udržateľnom napredovaní našej rastovej agendy,“ pokračoval predseda predstavenstva spoločnosti Henkel Carsten Knobel.

„Na základe nášho silného výkonu v prvom polroku sme zvýšili naše očakávania týkajúce sa vývoja obratu, a to na úrovni skupiny, aj v obchodnej divízii Adhesive Technologies. Na úrovni skupiny teraz očakávame organický rast obratu v rozpätí od 1,5 do 3,5 percenta, oproti predchádzajúcemu odhadu 1 až 3 percentá. V Adhesive Technologies sme zvýšili očakávania organického rastu obratu z 1 až 3 percent na 2 až 4 percentá. Spoločnosť Henkel tak naďalej vidíme pevne na ceste k udržateľnému a ziskovému rastu.“

Obrat a výnosy na úrovni skupiny v prvom polroku 2026
Spoločnosť Henkel v prvom polroku 2026 dosiahla obrat na úrovni skupiny vo výške 10 348 miliónov eur, čo predstavuje nominálny pokles o 0,5 percenta (2. štvrťrok: 5 396 miliónov eur, +4,6 percenta). Kurzové vplyvy znížili obrat o 3,9 percenta (2. štvrťrok: –2,6 percenta). Akvizície a odpredaje mali mierne pozitívny vplyv na obrat vo výške 0,2 percenta (2. štvrťrok: +2,5 percenta). Kým odpredaj maloobchodných značiek v Severnej Amerike v apríli 2025 mal negatívny dopad, akvizície, ktoré obe obchodné divízie dokončili v prvom polroku 2026 – najmä ATP Adhesive Systems a Not Your Mother’s – prispeli k vývoju obratu pozitívne. V organickom vyjadrení, teda po úprave o kurzové vplyvy a vplyvy akvizícií a odpredaja, zaznamenala spoločnosť Henkel silný rast obratu o 3,2 percenta (2. štvrťrok: +4,7 percenta).

Obchodná divízia Adhesive Technologies dosiahla v prvom polroku 2026 veľmi silný organický rast obratu na úrovni 4,5 percenta (2. štvrťrok: +7,4 percenta), pričom hlavným zdrojom rastu bol segment mobility a elektronického priemyslu. Obchodná divízia Consumer Brands taktiež zaznamenala pozitívny vývoj, keď dosiahla dobrý organický rast obratu vo výške 1,7 percenta (2. štvrťrok: +1,6 percenta), ku ktorému prispel najmä veľmi silný nárast v kategórii výrobkov vlasovej kozmetiky.

Európa zaznamenala v prvom polroku 2026 negatívny organický vývoj obratu na úrovni -1,5 percenta (2. štvrťrok: +0,4 percenta), zatiaľ čo severoamerický trh vykázal kladný organický rast obratu vo výške 2,4 percenta (2. štvrťrok: +3,9 percenta). V  regióne IMEA (India, Stredný východ, Afrika) a v ázijsko-pacifickom regióne dosiahla spoločnosť Henkel dvojciferný organický rast obratu na úrovni 14,9 percenta (2. štvrťrok: +17,4 percenta), respektíve 10,3 percenta (2. štvrťrok: +10,3 percenta). Latinská Amerika naopak zaznamenala mierne negatívny organický vývoj obratu na úrovni -1,3 percenta (2. štvrťrok: +0,5 percenta).

Upravený prevádzkový zisk (upravený EBIT) dosiahol 1 620 miliónov eur, čo predstavuje mierny nárast oproti minuloročnej hodnote 1 614 miliónov eur.

Upravená výnosnosť predaja (upravená marža EBIT) na úrovni skupiny sa taktiež zvýšila a dosiahla 15,7 percenta (predchádzajúci rok: 15,5 percenta).

[bookmark: _Hlk190081485]Upravený výnos na prioritnú akciu (EPS) sa zvýšil o 1,8 percenta na 2,86 eura (predchádzajúci rok: 2,81 eura). Pri konštantných kurzových sadzbách sa upravený výnos na prioritnú akciu zvýšil o 7,1 percenta.

Čistý prevádzkový kapitál vyjadrený ako podiel k obratu sa za druhý štvrťrok v porovnaní s rovnakým obdobím predchádzajúceho roka zvýšil zo 6,0 percenta na 7,0 percenta, pričom k tomuto vývoju čiastočne prispeli akvizície.

Voľný cash flow sa zvýšil na 612 miliónov eur (prvý polrok 2025: 485 miliónov eur), a to najmä vďaka vyššiemu peňažnému toku z prevádzkových aktivít.

Čistá finančná pozícia predstavovala k 30. júnu 2026 hodnotu –1 855 miliónov eur (31. december 2025: 109 miliónov eur), čo odráža najmä peňažné výdavky súvisiace s nedávno uzavretými akvizíciami a programom spätného odkupu akcií.

Výsledky obchodných divízií v prvom polroku 2026
Obrat obchodnej divízie Adhesive Technologies sa v prvom polroku 2026 nominálne zvýšil o 2,2 percenta na 5 534 miliónov eur (2. štvrťrok: 2 908 miliónov eur, +7,6 percenta). V organickom vyjadrení dosiahla divízia Adhesive Technologies veľmi silný rast obratu na úrovni 4,5 percenta (2. štvrťrok: +7,4 percenta). K tomuto rastu prispel pozitívny vývoj cien aj objemu predaja.

Obchodná divízia Adhesive Technologies zaznamenala v prvom polroku organický rast obratu naprieč segmentmi, pričom najmä výrazný organický nárast obratu na úrovni 7,8 percenta v segmente mobility a elektronického priemyslu (2. štvrťrok: +8,8 percenta) bol hlavným zdrojom celkového rastu. Tento vývoj podporil dvojciferný organický rast obratu v kategórii elektroniky a výrazný organický nárast obratu v kategórii priemyslu. Naproti tomu automobilový priemysel v súhrne za prvý polrok klesol, avšak v druhom štvrťroku už vykázal zlepšenie s dobrým organickým rastom obratu. Segment obalov a spotrebného tovaru dosiahol veľmi silný organický rast obratu na úrovni 4,7 percenta, a to vďaka silnému rastu v kategórii obalových materiálov a veľmi výraznému organickému nárastu obratu v kategórii spotrebného tovaru (2. štvrťrok: +9,1 percenta). Tento vývoj bol podporený aj predzásobením zo strany zákazníkov v reakcii na geopolitické neistoty. V segmente výrobkov pre remeselníkov, stavebníctvo a profesionálov vykázala obchodná divízia Adhesive Technologies organický rast obratu na úrovni 1,0 percenta (2. štvrťrok: +4,4 percenta). K rastu najviac prispel silný organický nárast obratu v kategórii všeobecnej výroby a údržby, zatiaľ čo kategórie spotrebný tovar a stavebníctvo zaznamenali mierne negatívny organický vývoj obratu.
[bookmark: _Hlk190097207]
Upravený prevádzkový zisk bol napriek negatívnym kurzovým vplyvom nad úrovňou minulého roka a dosiahol 982 miliónov eur. Upravená výnosnosť predaja sa zvýšila na 17,7 percenta oproti 17,2 percenta v rovnakom období minulého roka. K tomuto vývoju prispeli úspory z rozsahu vyplývajúce z rastu objemu a zloženia portfólia.

Obchodná divízia Consumer Brands dosiahla v prvom polroku 2026 obrat 4 733 miliónov eur, čo predstavuje nominálny pokles o 3,5 percenta v porovnaní s rovnakým obdobím minulého roka (2. štvrťrok: 2 448 miliónov eur, +1,1 percenta). V organickom vyjadrení sa obrat zvýšil o 1,7 percenta (2. štvrťrok: +1,6 percenta), pričom divízia zaznamenala v porovnaní s prvým polrokom 2025 pozitívny vývoj cien aj objemu predaja.

V prvom polroku zaznamenal segment pracích a čistiacich prostriedkov pre domácnosť pozitívny organický vývoj obratu na úrovni 0,7 percenta (2. štvrťrok: +1,3 percenta). Segment pracích prostriedkov dosiahol pozitívny organický rast, ktorý podporil výrazný nárast obratu pri výrobkoch starostlivosti o bielizeň a pozitívny rast v kategórii aviváže. Naproti tomu kategória pracích prostriedkov zaznamenala mierny pokles. Segment čistiacich prostriedkov pre domácnosť vykázal dobrý organický rast obratu, najmä vďaka dvojcifernému nárastu v kategórii prostriedkov na ručné umývanie riadu. Kategória vlasových prípravkov a kozmetiky dosiahla veľmi silný organický rast obratu na úrovni 4,2 percenta (2. štvrťrok: +3,3 percenta) a bola hlavným motorom rastu celej obchodnej divízie Consumer Brands. Tento pozitívny vývoj podporili tak výrobky pre spotrebiteľov, ktoré zaznamenali silný organický rast, ako aj výrobky pre profesionálov, ktoré dosiahli veľmi výrazný nárast. Pri produktoch pre spotrebiteľov prispeli k rastu všetky kategórie, pričom najvýraznejší príspevok mali farby na vlasy a stylingové prípravky. Segment ostatného spotrebného tovaru naopak zaznamenal v prvom polroku negatívny organický vývoj obratu na úrovni 2,1 percenta (2. štvrťrok: –4,6 percenta), čo bolo spôsobené najmä vývojom v kategórii výrobkov telovej kozmetiky v európskom regióne. Región Severnej Ameriky však vykázal dobrý organický rast obratu.
[bookmark: _Hlk190100714]
Upravený prevádzkový zisk dosiahol 724 miliónov eur a bol tak mierne pod úrovňou minulého roka, čo súviselo najmä s odpredajom maloobchodného podnikania v Severnej Amerike v apríli 2025 a negatívnymi kurzovými vplyvmi. Upravená výnosnosť predaja však zostala v porovnaní s rovnakým obdobím minulého roka nezmenená na úrovni 15,3 percenta.

Úspešná realizácia akvizičnej rastovej stratégie v prvom polroku
V prvom polroku 2026 dosiahol Henkel významný pokrok v realizácii svojej akvizičnej rastovej stratégie, ktorá je kľúčovou súčasťou celkovej rastovej stratégie spoločnosti naprieč oboma obchodnými divíziami. Vďaka nedávno oznámeným akvizíciám spoločnosť Henkel investuje celkovo 5 miliárd eur a rozširuje svoje podnikanie o kombinovaný ročný obrat na úrovni približne 1,6 miliardy eur. Spoločnosť doteraz úspešne dokončila štyri z piatich transakcií: Wetherby Laroc a ATP Adhesive Systems v obchodnej divízii Adhesive Technologies, ako aj Not Your Mother’s a najnovšie OLAPLEX v obchodnej divízii Consumer Brands. Očakáva sa, že akvizícia skupiny Stahl Group v oblasti lepidiel bude uzavretá v druhej polovici fiškálneho roka 2026.

Akvizíciou prémiovej značky vlasovej starostlivosti OLAPLEX, ktorá k ročnému obratu prispieva približne 370 miliónmi eur, Henkel ďalej posilňuje svoju globálnu prítomnosť v segmente prémiovej vlasovej starostlivosti a stáva sa celosvetovou dvojkou v profesionálnom vlasovom biznise. Trh prémiovej vlasovej kozmetiky je mimoriadne atraktívny, pričom sa v nasledujúcich rokoch očakáva zložená ročná miera rastu okolo 5 percent. OLAPLEX je etablovaná prémiová značka vlasovej starostlivosti s portfóliom vedecky podložených, vysoko účinných produktov. Dokončením tejto transakcie Henkel ďalej posilňuje svoju globálnu pozíciu v kategórii výrobkov starostlivosti o vlasy, ktorá je kľúčovou kategóriou v rámci obchodnej divízie Consumer Brands. Spoločnosť je presvedčená, že dokáže výrazne rozšíriť toto podnikanie využitím príležitostí krížového predaja a posilnením špecializovaných maloobchodných kanálov aj kaderníckych salónov ako distribučných kanálov. Okrem toho akvizícia prináša atraktívne príležitosti v oblasti inovácií a technológií.

Prostredníctvom akvizície spoločnosti ATP Adhesive Systems, ktorá dosahuje ročný obrat približne 270 miliónov eur, Henkel rozširuje svoje portfólio nad rámec tekutých lepiacich technológií a buduje novú rastovú platformu v oblasti vysokovýkonných špeciálnych lepiacich pások na báze vody. Ide o mimoriadne atraktívny trh, pri ktorom sa očakáva ročná miera rastu okolo 7 percent. Špeciálne pásky na báze vody získavajú podiel na trhu ako udržateľnejšia alternatíva k riešeniam na báze rozpúšťadiel. Dokážu znížiť emisie prchavých organických zlúčenín (VOC) až o 90 percent a uhlíkovú stopu až o 60 percent. Špeciálne pásky ATP sa používajú napríklad v automobilovom priemysle pri systémoch pokročilej asistencie vodiča. Táto akvizícia zároveň posilňuje inovačné kapacity spoločnosti Henkel, vytvára atraktívne príležitosti krížového predaja a ďalej zlepšuje pozíciu spoločnosti na trhu udržateľných lepiacich riešení.

Spoločnosť Henkel očakáva, že nedávne akvizície v aktuálnom fiškálnom roku prvýkrát pozitívne prispejú k obratu aj zisku. V roku 2026 by mali nadobudnuté podniky prispieť k obratu približne 700 miliónmi eur[footnoteRef:2]. Do budúcnosti sa predpokladá, že všetkých päť akvizícií bude rásť nadpriemerným tempom v strednom až vyššom jednocifernom percentuálnom pásme, pričom ich kombinovaný obrat by mal do roku 2030 vzrásť na približne 2 miliardy eur. Z hľadiska ziskovosti Henkel očakáva, že akvizície prispejú do roku 2030 minimálne 10 percent k upravenému zisku na prioritnú akciu. [2:  Vrátane akvizície skupiny Stahl Group, ktorá ešte nebola uzavretá.] 



[bookmark: _Hlk190182989]Výhľad na fiškálny rok 2026: Očakávania zvýšené na úrovni skupiny aj pre divíziu Adhesive Technologies
Na základe silných výsledkov v prvom polroku spoločnosť Henkel zvýšila svoje očakávania týkajúce sa vývoja tržieb, a to ako na úrovni celej skupiny, tak aj v obchodnej divízii Adhesive Technologies. Očakávania pre upravenú maržu EBIT a rast upraveného zisku na prioritnú akciu pri konštantných výmenných kurzoch zostávajú nezmenené.

Spoločnosť v aktuálnom roku teraz očakáva organický rast obratu v rozpätí od 1,5 do 3,5 percenta (predtým: 1,0 až 3,0 percenta). Pre obchodnú divíziu Adhesive Technologies sa aktuálne predpokladá organický rast obratu medzi 2,0 a 4,0 percenta (predtým: 1,0 až 3,0 percenta). V prípade divízie Consumer Brands Henkel naďalej počíta s organickým zvýšením obratu v pásme od 0,5 do 2,5 percenta.


Upravená návratnosť tržieb (upravená EBIT marža) sa očakáva v rozpätí od 14,5 do 16,0 percenta. Pre obchodnú divíziu Adhesive Technologies sa predpokladá upravená návratnosť tržieb medzi 16,5 a 18,0 percenta a pre divíziu Consumer Brands v pásme od 14,0 do 15,5 percenta.

Upravený zisk na prioritnú akciu (EPS) pri konštantných výmenných kurzoch by mal vzrásť v pásme nízkych až vyšších jednociferných hodnôt.

„Mimoriadne silné výsledky v prvom polroku 2026, charakterizované výrazným organickým rastom obratu a ďalším zlepšením marže aj zisku, dokazujú, že transformácia spoločnosti Henkel prináša výsledky. V tomto procese budeme pokračovať, aby sme ďalej posilnili našu dlhodobú konkurencieschopnosť a pripravili spoločnosť na budúci úspech. Transformujeme Henkel pre úspešnú budúcnosť a s jasnou stratégiou sme pevne na ceste k ďalšiemu ziskovému rastu,“ uviedol Carsten Knobel.




O spoločnosti Henkel
Spoločnosť Henkel so svojimi značkami, inováciami a technológiami zastáva vedúce pozície na svetových trhoch v priemyselnom aj spotrebiteľskom segmente. Divízia Adhesive Technologies je globálnym lídrom na trhu lepidiel, tmelov a povrchových úprav. Prostredníctvom divízie Consumer Brands spoločnosť zastáva vedúce pozície najmä v oblastiach pracích a čistiacich prostriedkov pre domácnosť a vlasovej kozmetiky na mnohých trhoch a v rôznych kategóriách po celom svete. Tri najsilnejšie značky spoločnosti sú Loctite, Persil a Schwarzkopf. V hospodárskom roku 2025 spoločnosť Henkel vykázala tržby vo výške približne 20,5 miliardy eur a upravený prevádzkový zisk približne 3,0 miliardy eur. Prioritné akcie spoločnosti Henkel sú kótované v nemeckom akciovom indexe DAX. Udržateľnosť má v spoločnosti Henkel dlhú tradíciu a firma má jasne definovanú stratégiu udržateľnosti s konkrétnymi cieľmi. Spoločnosť Henkel bola založená v roku 1876 a dnes zamestnáva rozmanitý tím približne 50 000 ľudí na celom svete – spojených silnou firemnou kultúrou, spoločnými hodnotami a spoločným poslaním: „Priekopníci srdcom pre dobro budúcich generácií.“ Viac informácií nájdete na www.henkel.com
Fotografický materiál je k dispozícii na www.henkel.com/press


O spoločnosti Henkel Slovensko
HENKEL SLOVENSKO spol. s r. o. pôsobí na slovenskom trhu od roku 1991 a zastrešuje obe obchodné divízie spoločnosti – Henkel Consumer Brands a Henkel Adhesive Technologies. Významnou súčasťou je aj GBS+ Bratislava – najväčšia expertná pobočka skupiny Henkel na svete. Od svojho založenia v roku 2006 poskytuje služby naprieč Európou a ďalšími regiónmi vo viac ako 30 jazykoch a zamestnáva vyše 1 800 odborníkov. Spolu s lokálnym obchodným zastúpením, ktoré ponúka viac než 50 značiek, má Henkel na Slovensku viac ako 2 000 zamestnancov. Spoločnosť je deväť rokov po sebe ocenená titulom Najzamestnávateľ v kategórii Centrá zdieľaných služieb. Taktiež získala množstvo uznaní za svoj prístup k diverzite, rovnosti a inklúzii, udržateľnosti, starostlivosti o zdravie zamestnancov a inovatívnej komunikácii. Viac informácií nájdete na stránke www.henkel.sk.

Kontakt  
Zuzana Kaňuchová						
Riaditeľka korporátnej komunikácie	CEE		

Telefón: +421 917 160 597			
E-mail:  zuzana.kanuchova@henkel.com

